CELEX: 32021D0385
Language: mt
Date: 2021-03-02 00:00:00
Title: Deċiżjoni ta’ Implimentazzojni tal-Kummissjoni (UE) 2021/385 tat-2 ta’ Marzu 2021 li temenda l-Anness II tad-Deċiżjoni 93/52/KEE fir-rigward tal-istatus ta’ ċerti reġjuni bħala uffiċjalment ħielsa mill-bruċellożi (B. melitensis), l-Annessi I u II tad-Deċiżjoni 2003/467/KE fir-rigward tal-istatus ta’ ċerti reġjuni bħala uffiċjalment ħielsa mit-tuberkulożi u mill-bruċellożi u l-Annessi I u II tad-Deċiżjoni 2008/185/KE fir-rigward tal-istatus ta’ ċerti reġjuni bħala ħielsa mill-marda ta’ Aujeszky u l-approvazzjoni tal-programmi ta’ eradikazzjoni ta’ din il-marda (notifikata bid-dokument C(2021) 1064) (Test b’rilevanza għaż-ŻEE)

4.3.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 76/1
               
            
         DEĊIŻJONI TA’ IMPLIMENTAZZOJNI TAL-KUMMISSJONI (UE) 2021/385
         tat-2 ta’ Marzu 2021
         li temenda l-Anness II tad-Deċiżjoni 93/52/KEE fir-rigward tal-istatus ta’ ċerti reġjuni bħala uffiċjalment ħielsa mill-bruċellożi (B. melitensis), l-Annessi I u II tad-Deċiżjoni 2003/467/KE fir-rigward tal-istatus ta’ ċerti reġjuni bħala uffiċjalment ħielsa mit-tuberkulożi u mill-bruċellożi u l-Annessi I u II tad-Deċiżjoni 2008/185/KE fir-rigward tal-istatus ta’ ċerti reġjuni bħala ħielsa mill-marda ta’ Aujeszky u l-approvazzjoni tal-programmi ta’ eradikazzjoni ta’ din il-marda
         
            
               (notifikata bid-dokument C(2021) 1064)
            
         
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 64/432/KEE tas-26 ta’ Ġunju 1964 dwar il-problemi tas-saħħa tal-annimali li jaffetwaw il-kummerċ ta’ annimali bovini u suwini ġewwa l-Komunità (1), u b’mod partikolari l-Artikoli 9(2) u 10(2) tiegħu, u l-paragrafu 4 tal-Anness A.I u l-paragrafu 7 tal-Anness A.II tagħha,
         Wara li kkunsidrat id-Direttiva tal-Kunsill 91/68/KEE tat-28 ta’ Jannar 1991 dwar il-kondizzjonijiet tas-saħħa tal-annimali li jirregolaw il-kummerċ intra-Komunitarju tan-nagħaġ u tal-mogħoż (2), u b’mod partikolari l-Anness A, il-Kapitolu 1.II tagħha,
         Billi:
         
                     (1)
                  
                  
                     Id-Direttiva 91/68/KEE tistabbilixxi l-kundizzjonijiet tas-saħħa tal-annimali li jirregolaw il-kummerċ tan-nagħaġ u tal-mogħoż fl-Unjoni. Din tistabbilixxi l-kundizzjonijiet li skonthom l-Istati Membri jew ir-reġjuni tagħhom jistgħu jiġu rikonoxxuti bħala uffiċjalment ħielsa mill-marda tal-bruċellożi (B. melitensis) fir-rigward tal-merħliet tan-nagħaġ u tal-mogħoż.
                  
               
                     (2)
                  
                  
                     Id-Deċiżjoni tal-Kummissjoni 93/52/KEE (3) tipprevedi li r-reġjuni tal-Istati Membri mniżżla fl-Anness II tagħha huma rikonoxxuti bħala uffiċjalment ħielsa mill-bruċellożi (B. melitensis) fir-rigward tal-merħliet tan-nagħaġ u tal-mogħoż, f’konformità mal-kundizzjonijiet stabbiliti fid-Direttiva 91/68/KEE.
                  
               
                     (3)
                  
                  
                     Franza ppreżentat lill-Kummissjoni dokumentazzjoni li turi konformità għad-dipartiment tal-Pyrénées-Atlantiques fir-reġjun ta’ Nouvelle-Aquitaine mal-kundizzjonijiet stabbiliti fid-Direttiva 91/68/KEE sabiex ikunu rikonoxxuti bħala uffiċjalment ħielsa mill-bruċellożi (B. melitensis) fir-rigward tal-merħliet tan-nagħaġ u tal-mogħoż.
                  
               
                     (4)
                  
                  
                     L-Italja ppreżentat lill-Kummissjoni dokumentazzjoni li turi konformità għar-reġjun tal- Abruzzo, il-provinċji ta’ Catanzaro u Cosenza fir-reġjun tal-Calabria, il-provinċja ta’ Benevento fir-reġjun tal- Campania u l-provinċji ta’ Bari, Barletta-Andria-Trani u Taranto fir-reġjun tal-Puglia mal-kundizzjonijiet stabbiliti fid-Direttiva 91/68/KEE sabiex ikunu rikonoxxuti bħala uffiċjalment ħielsa mill-bruċellożi (B. melitensis) fir-rigward tal-merħliet tan-nagħaġ u tal-mogħoż.
                  
               
                     (5)
                  
                  
                     Spanja ppreżentat lill-Kummissjoni dokumentazzjoni li turi konformità għall-provinċji ta’ Almeria, Granada, Jaén u Málaga fil-Komunità Awtonoma ta’ Andalusija mal-kundizzjonijiet stabbiliti fid-Direttiva 91/68/KEE sabiex ikunu rikonoxxuti bħala uffiċjalment ħielsa mill-bruċellożi (B. melitensis) fir-rigward tal-merħliet tan-nagħaġ u tal-mogħoż.
                  
               
                     (6)
                  
                  
                     Wara l-evalwazzjoni tad-dokumentazzjoni ta’ sostenn, id-dipartimenti tal-Pyrénées-Atlantiques fir-reġjun ta’ Nouvelle-Aquitaine fi Franza, ir-reġjun tal-Abruzzo, il-provinċji ta’ Catanzaro u Cosenza fir-reġjun tal-Calabria, il-provinċja ta’ Benevento fir-reġjun tal-Campania u l-provinċji ta’ Bari, Barletta-Andria-Trani u Taranto fir-reġjun tal-Puglia fl-Italja u l-provinċji ta’ Almeria, Granada, Jaén u Málaga fil-Komunità Awtonoma ta’ Andalusija fi Spanja jenħtieġ li jiġu rikonoxxuti bħala uffiċjalment ħielsa mill-bruċellożi (B. melitensis) fir-rigward tal-merħliet tan-nagħaġ u tal-mogħoż.
                  
               
                     (7)
                  
                  
                     Għaldaqstant, jenħtieġ li l-Anness II tad-Deċiżjoni 93/52/KEE jiġi emendat skont dan.
                  
               
                     (8)
                  
                  
                     Id-Direttiva 64/432/KEE tapplika għall-kummerċ tal-annimali bovini u porċini fl-Unjoni. Din tistabbilixxi l-kundizzjonijiet li skonthom Stat Membru jew ir-reġjuni tiegħu jistgħu jiġu ddikjarati uffiċjalment ħielsa mit-tuberkulożi u uffiċjalment ħielsa mill-bruċellożi fir-rigward tal-merħliet tal-annimali bovini.
                  
               
                     (9)
                  
                  
                     L-Artikolu 1(2) tad-Deċiżjoni tal-Kummissjoni 2003/467/KE (4) jipprevedi li r-reġjuni tal-Istati Membri mniżżla fil-Kapitolu 2 tal-Anness I tagħha jiġu ddikjarati uffiċjalment ħielsa mit-tuberkulożi fir-rigward tal-merħliet tal-annimali bovini.
                  
               
                     (10)
                  
                  
                     L-Italja ppreżentat lill-Kummissjoni dokumentazzjoni li turi li konformità għar-reġjuni ta’ Molise, il-provinċja ta’ Matera fir-reġjun tal-Basilicata u l-provinċja ta’ Sardenja t’Isfel mal-kundizzjonijiet stabbiliti fid-Direttiva 64/432/KEE biex ikunu rikonoxxuti bħala reġjuni uffiċjalment ħielsa mit-tuberkulożi fir-rigward tal-merħliet tal-annimali bovini.
                  
               
                     (11)
                  
                  
                     Wara li saret l-evalwazzjoni ta’ dik id-dokumentazzjoni ta’ sostenn, ir-reġjun tal-Molise, il-provinċja ta’ Matera fir-reġjun tal-Basilicata u l-provinċja ta’ Sardenja t’Isfel fir-reġjun ta’ Sardenja jenħtieġ li jkunu rikonoxxuti bħala uffiċjalment ħielsa mit-tuberkolożi fir-rigward tal-merħliet tal-annimali bovini.
                  
               
                     (12)
                  
                  
                     Għaldaqstant, jenħtieġ li l-Anness I tad-Deċiżjoni 2003/467/KE jiġi emendat skont dan.
                  
               
                     (13)
                  
                  
                     L-Artikolu 2(2) tad-Deċiżjoni 2003/467/KE jipprevedi li r-reġjuni tal-Istati Membri mniżżla fil-Kapitolu 2 tal-Anness II tagħha jiġu ddikjarati uffiċjalment ħielsa mill-bruċellożi fir-rigward tal-merħliet ta’ annimali bovini.
                  
               
                     (14)
                  
                  
                     L-Italja ppreżentat lill-Kummissjoni dokumentazzjoni li turi konformità għall-provinċji ta’ Bari, Barletta-Andria-Trani u Lecce fir-reġjun tal-Puglia u l-provinċji ta’ Avellino, Benevento u Napoli fir-reġjun tal-Campania mal-kundizzjonijiet stabbiliti fid-Direttiva 64/432/KEE biex ikunu rikonoxxuti bħala uffiċjalment ħielsa mill-bruċellożi fir-rigward tal-merħliet tal-annimali bovini.
                  
               
                     (15)
                  
                  
                     Spanja ppreżentat lill-Kummissjoni dokumentazzjoni li turi konformità għall-provinċji ta’ Cádiz, Córdoba, Huelva, Málaga u Sevilla fil-Komunità Awtonoma ta’ Andalusija u l-provinċji ta’ Ávila, Palencia u Segovia fil-Komunità Awtonoma ta’ Kastilja u León mal-kundizzjonijiet stabbiliti fid-Direttiva 64/432/KEE biex ikunu rikonoxxuti bħala uffiċjalment ħielsa mill-bruċellożi fir-rigward tal-merħliet tal-annimali bovini.
                  
               
                     (16)
                  
                  
                     Wara li saret l-evalwazzjoni ta’ dik id-dokumentazzjoni ta’ sostenn, il-provinċji ta’ Bari, Barletta-Andria-Trani u Lecce fir-reġjun tal-Puglia u l-provinċji ta’ Avellino, Benevento u Napoli fir-reġjun tal-Campania fl-Italja u l-provinċji ta’ Cádiz, Córdoba, Huelva, Málaga u Sevilla fil-Komunità Awtonoma ta’ Andalusija u tal-provinċji Ávila, Palencia u Segovia fil-Komunità Awtonoma ta’ Kastilja León fi Spanja jenħtieġ li jkunu rikonoxxuti bħala uffiċjalment ħielsa mill-bruċellożi fir-rigward tal-merħliet tal-annimali bovini.
                  
               
                     (17)
                  
                  
                     Għalhekk jenħtieġ li l-Anness II tad-Deċiżjoni 2003/467/KE jiġi emendat skont dan.
                  
               
                     (18)
                  
                  
                     Id-Deċiżjoni tal-Kummissjoni 2008/185/KE (5) tistabbilixxi garanziji addizzjonali għall-moviment tal-ħnieżer bejn l-Istati Membri. Dawk il-garanziji huma marbuta mal-klassifikazzjoni tal-Istati Membri jew tar-reġjuni tagħhom skont l-istatus tal-mard tagħhom għall-marda ta’ Aujeszky. L-Anness I ta’ dik id-Deċiżjoni jelenka l-Istati Membri jew ir-reġjuni tagħhom li huma ħielsa mill-marda ta’ Aujeszky.
                  
               
                     (19)
                  
                  
                     L-Estonja ppreżentat lill-Kummissjoni dokumentazzjoni li turi konformità għat-territorju kollu ta’ dak l-Istat Membru mal-kundizzjonijiet stabbiliti fid-Deċiżjoni 2008/185/KE sabiex jiġi rikonoxxut bħala ħieles mill-marda ta’ Aujeszky.
                  
               
                     (20)
                  
                  
                     Wara l-evalwazzjoni ta’ dik id-dokumentazzjoni ta’ sostenn, jenħtieġ li l-Estonja tiġi rikonoxxuta bħala ħielsa mill-marda ta’ Aujeszky.
                  
               
                     (21)
                  
                  
                     Għaldaqstant, jenħtieġ li l-Anness I tad-Deċiżjoni 2008/185/KE jiġi emendat skont dan.
                  
               
                     (22)
                  
                  
                     L-Anness II tad-Deċiżjoni 2008/185/KE jelenka l-Istati Membri jew ir-reġjuni tagħhom li għandhom fis-seħħ programmi ta’ kontroll nazzjonali approvati għall-eradikazzjoni tal-marda ta’ Aujeszky.
                  
               
                     (23)
                  
                  
                     L-Italja ppreżentat lill-Kummissjoni dokumentazzjoni ta’ sostenn għall-approvazzjoni tal-programmi ta’ kontroll tagħha għall-eradikazzjoni tal-marda ta’ Aujeszky għal 13-il reġjun u biex dawn ir-reġjuni jiġu elenkati kif xieraq fl-Anness II tad-Deċiżjoni 2008/185/KE.
                  
               
                     (24)
                  
                  
                     Il-Portugall ippreżenta lill-Kummissjoni dokumentazzjoni ta’ sostenn għall-approvazzjoni tal-programmi ta’ kontroll tiegħu għall-eradikazzjoni tal-marda ta’ Aujeszky għat-territorju kollu ta’ dak l-Istat Membru biex jiġi elenkat kif dovut fl-Anness II tad-Deċiżjoni 2008/185/KE.
                  
               
                     (25)
                  
                  
                     Wara l-evalwazzjoni ta’ dik id-dokumentazzjoni ta’ sostenn, jenħtieġ li l-programmi ta’ kontroll għall-eradikazzjoni tal-marda ta’ Aujeszky fi 13-il reġjun tal-Italja u fil-Portugall jiġu approvati.
                  
               
                     (26)
                  
                  
                     Għalhekk jenħtieġ li l-Anness II tad-Deċiżjoni 2008/185/KE jiġi emendat skont dan.
                  
               
                     (27)
                  
                  
                     Il-miżuri previsti f’din id-Deċiżjoni huma f’konformità mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DIN ID-DEĊIŻJONI:
         
            Artikolu 1
            L-Anness II tad-Deċiżjoni Nru 93/52/KEE huwa emendat kif stabbilit fl-Anness I ta’ din id-Deċiżjoni.
         
         
            Artikolu 2
            Id-Deċiżjoni 2003/467/KE hija emendata kif ġej:
            
                        (a)
                     
                     
                        L-Anness I huwa emendat kif stabbilit fl-Anness II ta’ din id-Deċiżjoni;
                     
                  
                        (b)
                     
                     
                        L-Anness II huwa emendat kif stabbilit fl-Anness III ta’ din id-Deċiżjoni.
                     
                  
         
            Artikolu 3
            Id-Deċiżjoni 2008/185/KE hija emendata kif ġej:
            
                        (a)
                     
                     
                        L-Anness I huwa emendat kif stabbilit fl-Anness IV ta’ din id-Deċiżjoni;
                     
                  
                        (b)
                     
                     
                        L-Anness II huwa emendat kif stabbilit fl-Anness V ta’ din id-Deċiżjoni.
                     
                  
         
            Artikolu 4
            Din id-Deċiżjoni hija indirizzata lill-Istati Membri.
         
         
            Magħmul fi Brussell, it-2 ta’ Marzu 2021.
            
               
                  Għall-Kummissjoni
               
               Stella KYRIAKIDES
               
                  Membru tal-Kummissjoni
               
            
         
         
            (1)  ĠU 121, 29.7.1964, p. 1977.
         
            (2)  ĠU L 46, 19.2.1991, p. 19.
         
            (3)  Id-Deċiżjoni tal-Kummissjoni 93/52/KEE tal-21 ta’ Diċembru 1992 li tieħu nota tal-konformità ta’ ċerti Stati Membri jew reġjuni mal-kundizzjonijiet li jirrigwardaw il-bruċellożi (B.melitensis) u li tagħtihom l-istatus ta’ Stat Membru jew reġjun uffiċjalment ħieles mill-marda (ĠU L 13, 21.1.1993, p. 14).
         
            (4)  Id-Deċiżjoni tal-Kummissjoni 2003/467/KE tat-23 ta’ Ġunju 2003 li tistabbilixxi l-istatus ta’ xi Stati Membri u reġjuni fl-Istati Membri bħala uffiċjalment ħielsa mit-tuberkolożi, bruċellożi u lewkożi bovina enżootika fir-rigward tal-merħliet ta’ annimali bovini (ĠU L 156, 25.6.2003, p. 74).
         
            (5)  Id-Deċiżjoni tal-Kummissjoni 2008/185/KE tal-21 ta’ Frar 2008 dwar garanziji addizzjonali f’kummerċ intra-Komunitarju tal-majjal rigward il-marda ta’ Aujeszky, u kriterji sabiex jipprovdu informazzjoni dwar din il-marda (ĠU L 59, 4.3.2008, p. 19).
      
      
         
            ANNESS I
            L-Anness II tad-Deċiżjoni 93/52/KEE huwa emendat kif ġej:
            
                        (1)
                     
                     
                        l-entrata għal Franza hija sostitwita b’dan li ġej:
                        “Fi Franza:
                        Id-Dipartimenti ta’:
                        Ain, Aisne, Allier, Alpes de Haute-Provence, Hautes-Alpes, Alpes-Maritimes, Ardèche, Ardennes, Ariège, Aube, Aude, Aveyron, Bouches-du-Rhône, Calvados, Cantal, Charente, Charente-Maritime, Cher, Corrèze, Corse-du-Sud, Haute-Corse, Côte-d’Or, Côtes-d’Armor, Creuse, Dordogne, Doubs, Drôme, Eure, Eure-et-Loir, Finistère, Gard, Haute-Garonne, Gers, Gironde, Hérault, Ille-et-Vilaine, Indre, Indre-et-Loire, Isère, Jura, Landes, Loir-et-Cher, Loire, Haute-Loire, Loire-Atlantique, Loiret, Lot, Lot-et-Garonne, Lozère, Maine-et-Loire, Manche, Marne, Haute-Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Pas-de-Calais, Puy-de-Dôme, Pyrénées-Atlantiques, Hautes-Pyrénées, Pyrénées-Orientales, Bas-Rhin, Haut-Rhin, Rhône, Haute-Saône, Saône-et-Loire, Sarthe, Savoie, Haute-Savoie, Ville de Paris, Seine-Maritime, Seine-et-Marne, Yvelines, Deux-Sèvres, Somme, Tarn, Tarn-et-Garonne, Var, Vaucluse, Vendée, Vienne, Haute-Vienne, Vosges, Yonne, Territoire de Belfort, Essonne, Hauts-de-Seine, Seine-Saint-Denis, Val-de-Marne, Val-d’Oise.”
                     
                  
                        (2)
                     
                     
                        l-entrata għall-Italja hija sostitwita b’dan li ġej:
                        “Fl-Italja:
                        
                                    —
                                 
                                 
                                    Ir-Reġjun tal-Abruzzo,
                                 
                              
                                    —
                                 
                                 
                                    Il-Provinċja ta’ Bolzano,
                                 
                              
                                    —
                                 
                                 
                                    Ir-Reġjun tal-Calabria: Il-Provinċji ta’ Catanzaro u Cosenza,
                                 
                              
                                    —
                                 
                                 
                                    Ir-Reġjun tal-Campania: Il-Provinċja ta’ Benevento,
                                 
                              
                                    —
                                 
                                 
                                    Ir-Reġjun tal-Emilia-Romagna,
                                 
                              
                                    —
                                 
                                 
                                    Ir-Reġjun tal-Friuli-Venezia Giulia,
                                 
                              
                                    —
                                 
                                 
                                    Ir-Reġjun tal-Lazio,
                                 
                              
                                    —
                                 
                                 
                                    Ir-Reġjun tal-Liguria,
                                 
                              
                                    —
                                 
                                 
                                    Ir-Reġjun tal-Lombardia,
                                 
                              
                                    —
                                 
                                 
                                    Ir-Reġjun tal-Marche,
                                 
                              
                                    —
                                 
                                 
                                    Ir-Reġjun tal-Molise,
                                 
                              
                                    —
                                 
                                 
                                    Ir-Reġjun tal-Piemonte,
                                 
                              
                                    —
                                 
                                 
                                    Ir-Reġjun tal-Puglia: Il-provinċji ta’ Bari, Barletta-Andria-Trani, Brindisi u Taranto,
                                 
                              
                                    —
                                 
                                 
                                    Ir-Reġjun ta’ Sardenja,
                                 
                              
                                    —
                                 
                                 
                                    Ir-Reġjun tat-Toskana,
                                 
                              
                                    —
                                 
                                 
                                    Il-Provinċja ta’ Trento,
                                 
                              
                                    —
                                 
                                 
                                    Ir-Reġjun tal-Umbria,
                                 
                              
                                    —
                                 
                                 
                                    Ir-Reġjun tal-Valle d’Aosta,
                                 
                              
                                    —
                                 
                                 
                                    Ir-Reġjun tal-Veneto.”
                                 
                              
                  
                        (3)
                     
                     
                        l-entrata għal Spanja hija sostitwita b’dan li ġej:
                        “Fi Spanja:
                        
                                    —
                                 
                                 
                                    Il-Komunità Awtonoma ta’ Aragona,
                                 
                              
                                    —
                                 
                                 
                                    Il-Komunità Awtonoma tal-Andalusija: Il-provinċji ta’ Almeria, Cadiz, Cordoba, Granada, Huelva, Jaén, Málaga u Sevilla,
                                 
                              
                                    —
                                 
                                 
                                    Il-Komunità Awtonoma tal-Asturji,
                                 
                              
                                    —
                                 
                                 
                                    Il-Komunità Awtonoma tal-Gżejjer Baleariċi,
                                 
                              
                                    —
                                 
                                 
                                    Il-Komunità Awtonoma tal-Gżejjer Kanarji,
                                 
                              
                                    —
                                 
                                 
                                    Il-Komunità Awtonoma tal-Cantabria,
                                 
                              
                                    —
                                 
                                 
                                    Il-Komunità Awtonoma ta’ Kastilja-La Mancha,
                                 
                              
                                    —
                                 
                                 
                                    Il-Komunità Awtonoma ta’ Kastilja u León,
                                 
                              
                                    —
                                 
                                 
                                    Il-Komunità Awtonoma tal-Katalonja,
                                 
                              
                                    —
                                 
                                 
                                    Il-Komunità Awtonoma ta’ Extremadura,
                                 
                              
                                    —
                                 
                                 
                                    Il-Komunità Awtonoma tal-Galicia,
                                 
                              
                                    —
                                 
                                 
                                    Il-Komunità Awtonoma ta’ La Rioja,
                                 
                              
                                    —
                                 
                                 
                                    Il-Komunità Awtonoma ta’ Madrid,
                                 
                              
                                    —
                                 
                                 
                                    Il-Komunità Awtonoma ta’ Murcia,
                                 
                              
                                    —
                                 
                                 
                                    Il-Komunità Awtonoma ta’ Navarra,
                                 
                              
                                    —
                                 
                                 
                                    Il-Komunità Awtonoma tal-Pajjiż Bask,
                                 
                              
                                    —
                                 
                                 
                                    Il-Komunità Awtonoma ta’ Valenzja.”
                                 
                              
                  
      
      
         
            ANNESS II
            Fil-Kapitolu 2 tal-Anness I tad-Deċiżjoni 2003/467/KE, l-entrata għall-Italja hija sostitwita b’dan li ġej:
            “Fl-Italja:
            
                        —
                     
                     
                        Ir-Reġjun tal-Abruzzo: Il-Provinċja ta’ Pescara,
                     
                  
                        —
                     
                     
                        Ir-Reġjun tal-Basilikata: Il-Provinċja ta’ Matera,
                     
                  
                        —
                     
                     
                        Il-Provinċja ta’ Bolzano,
                     
                  
                        —
                     
                     
                        Ir-Reġjun tal-Emilia-Romagna,
                     
                  
                        —
                     
                     
                        Ir-Reġjun tal-Friuli-Venezia Giulia,
                     
                  
                        —
                     
                     
                        Ir-Reġjun tal-Lazio: Il-Provinċji ta’ Frosinone, Rieti, Viterbo,
                     
                  
                        —
                     
                     
                        Ir-Reġjun tal-Liguria,
                     
                  
                        —
                     
                     
                        Ir-Reġjun tal-Lombardia,
                     
                  
                        —
                     
                     
                        Ir-Reġjun tal-Marche: Il-Provinċji ta’ Ancona, Ascoli Piceno, Fermo, Pesaro-Urbino,
                     
                  
                        —
                     
                     
                        Ir-Reġjun tal-Molise,
                     
                  
                        —
                     
                     
                        Ir-Reġjun tal-Piemonte,
                     
                  
                        —
                     
                     
                        Ir-Reġjun ta’ Sardenja: Il-Belt Metropolitana ta’ Cagliari, il-Provinċji ta’ Oristano, Sardenja t’Isfel,
                     
                  
                        —
                     
                     
                        Ir-Reġjun tat-Toskana,
                     
                  
                        —
                     
                     
                        Il-Provinċja ta’ Trento,
                     
                  
                        —
                     
                     
                        Ir-Reġjun tal-Umbria,
                     
                  
                        —
                     
                     
                        Ir-Reġjun tal-Valle d’Aosta,
                     
                  
                        —
                     
                     
                        Ir-Reġjun tal-Veneto.”
                     
                  
      
      
         
            ANNESS III
            Il-Kapitolu 2 tal-Anness II tad-Deċiżjoni 2003/467/KE huwa emendat kif ġej:
            
                        (1)
                     
                     
                        l-entrata għall-Italja hija sostitwita b’dan li ġej:
                        “Fl-Italja:
                        
                                    —
                                 
                                 
                                    Ir-Reġjun tal-Abruzzo: Il-Provinċja ta’ Pescara,
                                 
                              
                                    —
                                 
                                 
                                    Il-Provinċja ta’ Bolzano,
                                 
                              
                                    —
                                 
                                 
                                    Ir-Reġjun tal-Campania: Il-Provinċji ta’ Avellino, Benevento, Napli,
                                 
                              
                                    —
                                 
                                 
                                    Ir-Reġjun tal-Emilia-Romagna,
                                 
                              
                                    —
                                 
                                 
                                    Ir-Reġjun tal-Friuli-Venezia Giulia,
                                 
                              
                                    —
                                 
                                 
                                    Ir-Reġjun tal-Lazio,
                                 
                              
                                    —
                                 
                                 
                                    Ir-Reġjun tal-Liguria,
                                 
                              
                                    —
                                 
                                 
                                    Ir-Reġjun tal-Lombardia,
                                 
                              
                                    —
                                 
                                 
                                    Ir-Reġjun tal-Marche,
                                 
                              
                                    —
                                 
                                 
                                    Ir-Reġjun tal-Molise: Il-Provinċja ta’ Campobasso,
                                 
                              
                                    —
                                 
                                 
                                    Ir-Reġjun tal-Piemonte,
                                 
                              
                                    —
                                 
                                 
                                    Ir-Regjun tal-Puglia: Il-Provinċji ta’ Bari, Barletta-Andria-Trani, Brindisi, Lecce,
                                 
                              
                                    —
                                 
                                 
                                    Ir-Reġjun ta’ Sardenja,
                                 
                              
                                    —
                                 
                                 
                                    Ir-Reġjun tat-Toskana,
                                 
                              
                                    —
                                 
                                 
                                    Il-Provinċja ta’ Trento,
                                 
                              
                                    —
                                 
                                 
                                    Ir-Reġjun tal-Umbria,
                                 
                              
                                    —
                                 
                                 
                                    Ir-Reġjun tal-Valle d’Aosta,
                                 
                              
                                    —
                                 
                                 
                                    Ir-Reġjun tal-Veneto.”
                                 
                              
                  
                        (2)
                     
                     
                        l-entrata għal Spanja hija sostitwita b’dan li ġej:
                        “Fi Spanja:
                        
                                    —
                                 
                                 
                                    Il-Komunità Awtonoma ta’ Andalucia: Il-provinċji ta’ Almeria, Cádiz, Córdoba, Granada, Huelva, Jaén, Málaga u Sevilla,
                                 
                              
                                    —
                                 
                                 
                                    Il-Komunità Awtonoma ta’ Aragona,
                                 
                              
                                    —
                                 
                                 
                                    Il-Komunità Awtonoma tal-Asturji,
                                 
                              
                                    —
                                 
                                 
                                    Il-Komunità Awtonoma tal-Gżejjer Baleariċi,
                                 
                              
                                    —
                                 
                                 
                                    Il-Komunità Awtonoma tal-Gżejjer Kanarji,
                                 
                              
                                    —
                                 
                                 
                                    Il-Komunità Awtonoma ta’ Kastilja-La Mancha,
                                 
                              
                                    —
                                 
                                 
                                    Il-Komunità Awtonoma ta’ Kastilja u León: Il-Provinċji ta’ Ávila, Burgos, León, Soria, Valladolid u Zamora,
                                 
                              
                                    —
                                 
                                 
                                    Il-Komunità Awtonoma tal-Katalonja,
                                 
                              
                                    —
                                 
                                 
                                    Il-Komunità Awtonoma ta’ Galicia,
                                 
                              
                                    —
                                 
                                 
                                    Il-Komunità Awtonoma ta’ La Rioja,
                                 
                              
                                    —
                                 
                                 
                                    Il-Komunità Awtonoma ta’ Madrid,
                                 
                              
                                    —
                                 
                                 
                                    Il-Komunità Awtonoma ta’ Murcia,
                                 
                              
                                    —
                                 
                                 
                                    Il-Komunità Awtonoma ta’ Navarra,
                                 
                              
                                    —
                                 
                                 
                                    Il-Komunità Awtonoma tal-Pajjiż Bask,
                                 
                              
                                    —
                                 
                                 
                                    Il-Komunità Awtonoma ta’ Valenzja.”
                                 
                              
                  
      
      
         
            ANNESS IV
            Fl-Anness I tad-Deċiżjoni 2008/185/KE, tiżdied il-linja li ġejja wara l-entrata għall-Ġermanja:
            
               
                           “EE
                        
                        
                           L-Estonja
                        
                        
                           Ir-reġjuni kollha”
                        
                     
         
      
      
         
            ANNESS V
            L-Anness II tad-Deċiżjoni 2008/185/KE huwa emendat kif ġej:
            
                        (1)
                     
                     
                        l-entrata għall-Italja hija sostitwita b’dan li ġej:
                        
                                    “IT
                                 
                                 
                                    L-Italja
                                 
                                 
                                    Ir-Reġjun tal-Abruzzo
                                    Ir-Reġjun tal-Puglia
                                    Ir-Reġjun tal-Basilicata
                                    Ir-Reġjun tal-Calabria
                                    Ir-Reġjun tal-Campania
                                    Ir-Reġjun tal-Emilia-Romagna
                                    Ir-Reġjun tal-Lazio
                                    Ir-Reġjun tal-Liguria
                                    Ir-Reġjun tal-Lombardia
                                    Ir-Reġjun tal-Marche
                                    Ir-Reġjun tal-Molise
                                    Ir-Reġjun tal-Piemonte
                                    Ir-Reġjun ta’ Sqallija
                                    Il-Provinċja Awtonoma ta’ Trento
                                    Ir-Reġjun tat-Toskana
                                    Ir-Reġjun ta’ Valle d’Aosta
                                    Ir-Reġjun tal-Umbria
                                    Ir-Reġjun tal-Veneto”
                                 
                              
                  
                        (2)
                     
                     
                        il-linja li ġejja tiżdied wara l-entrata tal-Polonja:
                        
                                    “PT
                                 
                                 
                                    Il-Portugall
                                 
                                 
                                    Ir-reġjuni kollha”